stanford-oval/wikipedia huggingface dataset:
เทวินทร์ หาญปราบ
นักกีฬาเทควันโดรุ่นประชาชน > พ.ศ. 2559

ในปี 2559 เทวินทร์เข้าร่วมการแข่งขันเทควันโด รายการ "US Open Taekwondo Championships 2016" รุ่นไม่เกิน 58 กก.ชาย ที่รัฐเนวาดา ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 4 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ชนาธิป ซ้อนขำ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง ณัฐวีร์ กล่อมพงษ์ รุ่นไม่เกิน 63 กก.ชาย ผลการแข่งขัน รอบ 32 คน ชนะคะแนนนักกีฬาจากสหรัฐอเมริกา 25-1 รอบ 16 คน ชนะคะแนนนักกีฬาจากเม็กซิโก 1-0 ในยกซัดเดนเดธ รอบ 8 คน ชนะคะแนนนักกีฬาจากสหรัฐอเมริกา 18-11 รอบรองชนะเลิศ พ่ายคะแนนนักกีฬาจากออสเตรเลีย 3-5 คว้าเหรียญทองแดง รุ่นไม่เกิน 58 กก.ชาย ต่อมาเข้าร่วมการแข่งขันเทควันโด รายการ "Fujairah Open 2016" รุ่นไม่เกิน 58 กก.ชาย ที่รัฐฟุญัยเราะฮ์ ประเทศสหรัฐอาหรับเอมิเรตส์ รอบ 32 คน ชนะคะแนนนักกีฬาจากคาซัคสถาน 16-7 รอบ 16 คน ชนะคะแนนนักกีฬาจากคาซัคสถาน 5-3 รอบก่อนรองชนะเลิศ ชนะคะแนนนักกีฬาจากคาซัคสถาน 10-3 รอบรองชนะเลิศ ชนะคะแนนนักกีฬาจากเบลเยี่ยม 9-5 รอบชิงชนะเลิศ ชนะคะแนนนักกีฬาจากเบลเยี่ยม 10-7 คว้าเหรียญทอง รุ่นไม่เกิน 58 กก.ชาย
เทวินทร์เป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ ชนาธิป ซ้อนขำ พรรณนภา หาญสุจินต์ รังสิญา นิสัยสม ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน ต่อมาเข้าร่วมการแข่งขันกีฬาโอลิมปิกเกมส์รอบคัดเลือกโซนเอเชีย รายการ "Asian Qualification Tournament for Rio 2016 Olympic Games" รุ่นไม่เกิน 58 กก.ชาย ที่เมืองปาไซ ประเทศฟิลิปปินส์ เพื่อคว้าโควต้าเข้าร่วมการแข่งขัน "โอลิมปิกเกมส์ 2016" ที่กรุงรีโอเดจาเนโร ประเทศบราซิล ผลการแข่งขันรอบก่อนรองชนะเลิศ ชนะคะแนนนักกีฬาจากคาซัคสถาน 8-5 รอบรองชนะเลิศ ชนะคะแนนนักกีฬาจากเยเมน 14-2 รอบชิงชนะเลิศ ขอถอนตัวเนื่องจากมีอาการบาดเจ็บ ทำให้แพ้บายนักกีฬาจากจีน แต่ก็ยังสามารถคว้าโควต้าเข้าร่วมการแข่งขัน "โอลิมปิกเกมส์ 2016" ได้สำเร็จ จากนั้นเข้าร่วมการแข่งขันเทควันโด รายการ "Austrian Open 2016" รุ่นไม่เกิน 58 กก.ชาย ที่เมืองอินส์บรุค ประเทศออสเตรีย คว้าเหรียญทอง รุ่นไม่เกิน 58 กก.ชาย
นักกีฬาเทควันโดรุ่นประชาชน > พ.ศ. 2560

ในปี 2560 เทวินทร์เข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญเงิน รุ่นไม่เกิน 58 กก.ชาย ที่เมืองลาสเวกัส ประเทศสหรัฐอเมริกา รอบชิงชนะเลิศเป็นฝ่ายพ่ายคะแนนนักกีฬาจากสเปน 6-11 เนื่องจากอาการบาดเจ็บ ต่อมาเข้าร่วมการแข่งขันเทควันโด รายการ "44th Lotto Dutch Open Taekwondo Championships 2017" คว้าเหรียญทอง รุ่นไม่เกิน 58 กก.ชาย ที่เมืองไอนด์โฮเวน ประเทศเนเธอร์แลนด์ รอบชิงชนะเลิศ เป็นฝ่ายชนะคะแนนนักกีฬาจากมอลโดวา 12-11 จากนั้นเข้าร่วมการแข่งขันเทควันโด รายการ "เบลเยี่ยม โอเพ่น 2017" รุ่นไม่เกิน 58 กก.ชาย ที่เมืองโลมเมิล ประเทศเบลเยี่ยม และได้ถอนตัวจากการแข่งขัน เนื่องจากอาการบาดเจ็บที่เท้าซ้าย
เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2017" รุ่นไม่เกิน 58 กก.ชาย ที่เมืองมูจู ประเทศเกาหลีใต้ ต่อมาเข้าร่วมการแข่งขันเทควันโด รายการ "2017 World Taekwondo Grand Prix" รุ่นไม่เกิน 58 กก.ชาย ที่มอสโก ประเทศรัสเซีย จากนั้นเข้าร่วมการแข่งขันเทควันโด รายการ "2017 Summer Universiade" หรือ กีฬามหาวิทยาลัยโลกฤดูร้อน 2017 ที่ไทเป ประเทศไต้หวัน คว้าเหรียญทองแดง รุ่นไม่เกิน 58 กก.ชาย และเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย คว้าเหรียญทอง รุ่นไม่เกิน 58 กก.ชาย รอบชิงชนะเลิศ เป็นฝ่ายชนะคะแนนนักกีฬาจากมาเลเซีย 33-7
รางวัลที่ได้รับ

โล่ห์เกียรติยศ ผู้มีความสามารถและนำชื่อเสียงมาสู่ประเทศชาติ ด้านกีฬาและนันทนาการ
นักกีฬาสมัครเล่นชายดีเด่น "วันกีฬาแห่งชาติ" ประจำปี 2559
นักกีฬาสมัครเล่นยอดเยี่ยมชาย "สยามกีฬา อวอร์ดส" ครั้งที่ 11
Singha Sports Hall of Fame "นักกีฬาหัวใจสิงห์" ประจำปี 2560
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
อ่าวอุดม

| อ่าวอุดม |
| --- | --- |
ชุมชน
ชายหาดบ้านอ่าวอุดม
อ่าวอุดม
พิกัด:  13°07′12″N 100°54′03″E﻿ / ﻿13.120071°N 100.900933°E﻿ / 13.120071; 100.900933
จังหวัด: ชลบุรี
อำเภอ: ศรีราชา
ตำบล: ทุ่งสุขลา
ประชากร
 • ทั้งหมด: 20,000 คน
รหัสไปรษณีย์: 20230
อ่าวอุดม เป็นส่วนหนึ่งของอำเภอศรีราชา จังหวัดชลบุรี
ประวัติ

อ่าวอุดม เป็นชุมชนเก่าแก่มีการตั้งรกรากมานาน แต่เริ่มมีประชากรมาอาศัยหนาแน่น ราวพ.ศ. 2450-พ.ศ. 2485 โดยจะมีครอบครัวดั้งเดิมที่อาศัยอยู่ริมทะเล ครอบครัวคนจีนที่มาโล้สำเภามาตั้งรกรากอยู่กันเป็นกงสีที่หนองกระสือ  และครอบครัวดั้งเดิมอีกครอบครัวตั้งอยู่ท้ายหนองกระสือ ซึ่งเป็นหมอยา ชาวบ้านเรียกติดปากว่า หมอสด เดิม อ่าวอุดม เรียกว่า อ่าวกระสือ เพราะ สมัยก่อนมีหนองน้ำขนาดใหญ่ ชื่อ หนองกระสือ ซึ่งโดยบริเวณนั้นเป็นที่ดินของกงสีของนายลู่ แซ่เจ็ง กับ นางอิ้ว แซ่ลิ้ม ปัจจุบัน หนองกระสือ เป็นพื้นที่ของบริษัทเคอรี่ สยามซีพอร์ต ปัจจุบันหนองกระสือไม่มีแล้ว เพราะโดนถมกลายเป็นที่ตั้ง โกดังบริษัทเคอรรี่ สยามซีพอร์ต มีเพียงชื่อเรียกบริเวณกงสีนายลู่กับนางอิ้ว ว่า บ้านหนองกระสือ และในรอบๆ หนองน้ำ ก็จะมีต้นพยอม อันเป็นต้นไม้ที่สวยงามมาก เลยพลอยสูญหายไปหมดด้วย และเป็นที่มาของชื่อวัดใหม่เนินพยอม นั่นเอง  พื้นที่กว่าครึ่งของอ่าวอุดมเป็นที่ตั้งของบริษัท ไทยออยล์ จำกัด (มหาชน) เป็นภาคอุตสาหกรรมเข้ามาสร้างความเจริญให้กับพื้นที่และชาวบ้านทั้งในบ้านอ่าวอุดม และเขตแหลมฉบัง ทำให้ชุมชนขยายตัวมีการอพยพเข้ามาทำงาน อยู่อาศัยกันอย่างหนาแน่น ตามลักษณะของเขตเมืองที่พัฒนาเป็นเมืองอุตสาหกรรม เป็นเมืองท่า.
อาณาเขต

อ่าวอุดมตั้งอยู่ชายฝั่งทะเลตะวันออกของอ่าวไทย พื้นที่ส่วนใหญ่มีภูเขาล้อมรอบและเป็นที่ลาดเนิน บ้านอ่าวอุดมอยู่ห่างจากถนนสุขุมวิท เริ่มจากเลี้ยวลงสี่แยกไฟแดง หรือแยกเข้าตลาดอ่าวอุดม-ก้นอ่าวชายทะเล ไปประมาณ 3 กิโลเมตร พอไปสุดถนนจะพบทางลงสะพานปลาอ่าวอุดม วัดใหม่เนินพยอม จะตั้งอยู่ทางด้านซ้ายมือก่อนถึงสี่แยกเล็กๆ ก่อนลงสะพานปลา ห่างจากตัวจังหวัดชลบุรี 29 กิโลเมตร และห่างจากกรุงเทพมหานคร 110 กิโลเมตร พื้นที่ในการปกครองของอำเภอมีอาณาเขตติดต่อกับอำเภอข้างเคียงดังต่อไปนี้
ทิศเหนือ ติดต่อกับเทศบาลเจ้าพระยาสุรศักดิ์มนตรี
ทิศตะวันออก ติดต่อกับตำบลหนองขาม
ทิศใต้ ติดต่อกับแหลมฉบัง
ทิศตะวันตก จรดอ่าวไทยและเขตอำเภอเกาะสีชัง.
ประชากรและชุมชน

อ่าวอุดมมีประชรกรอาศัยในชุมชนราว 20,000 คน แบ่งเป็น 4 ชุมชน คือ
ชุมชนตลาดอ่าวอุดม ตั้งอยู่บริเวณตลาดอ่าวอุดมและพื้นที่โดยรอบ จรดโรงกลั่นน้ำมันไทยออยส์ ด้านตะวันออก ประกอบด้วยชุมชนย่อย 5 แห่งคือ
ชุมชนย่อยตลาดอ่าวอุดม
ชุมชนย่อยศาลเจ้าพ่อโกมินทร์ (บ้านป่ามะพร้าว)
ชุมชนย่อยบ้านเขาพุบน
ชุมชนย่อยบ้านเขาหิน (เขาอุตพงษ์)
ชุมชนย่อยบ้านสะเดางาม (บ้านสะเดาด้วน)
ชุมชนบ้านอ่าวอุดม ตั้งอยู่บริเวณวัดใหม่เนินพยบอม จรดโรงกลั่นนำมันไทยออยส์ด้านตะวันตก. ประกอบด้วยชุมชนย่อย 4 แห่งคือ
ชุมชนย่อยหนองกระสือ
ชุมชนย่อยไซโล
ชุมชนย่อยเขาพุล่าง
ชุมชนย่อยต้นเลียบ
ประชากรส่วนใหญ่เสียชีวิตด้วยโรดปอด หรือ ระบบทางเดินหายใจ[ต้องการอ้างอิง] โดยมีกมีอาการแน่นหน้าอกแต่ก็ยังอาศัยกันอยู่แบบรุ่นสู่รุ่น.
ศาสนสถาน > วัดใหม่เนินพยอม (อ่าวอุดม)

วัดใหม่เนินพยอม สร้างขึ้นในสมัยรัตนโกสินทร์ตอนต้น ที่มีชื่อนำว่า วัดใหม่ ก็เพราะเป็นวัดที่สร้างขึ้นครั้งหลัง โดยห่างออกไปอีกประมาณ 1 กิโลเมตร บริเวณหนองกระสือก็มีวัดอยู่วัดหนึ่ง โดยชาวบ้านออกนามว่า วัดเก่า วัดใหม่เนินพยอมตั้งอยู่ ใน หมู่ 1 ตำบลทุ่งสุขลา อำเภอศรีราชา จังหวัดชลบุรี มีเจ้าอาวาสรูปแรกชื่อ พระเมือง สุโข โดยบริเวณวัดมีศาสนสถานสำคัญ อาทิ พระอุโบสถประดับลายปูนปั้น มณฑปรอยพระพุทธบาทและพระพุทธรูปประจำวัน ศาลาหมอสด ซึ่งเดิมโยมอุปฐากของวัดนี้ คือ หมอสด - นางปุ้ย ด้วงศิริ และ นางจู มงคล
ศาสนสถาน > วัดเก่า

บริเวณหนองกระสือก็มีวัดอยู่วัดหนึ่ง โดยชาวบ้านออกนามว่า วัดเก่า ต่อมาพื้นที่บริเวณวัดเก่าถูกอธิบดีในสมัยนั้นยักยอกไปปลูกเป็นบ้านพัก ชาวบ้านบริเวณโดยรอบเรียกว่า บ้านอธิบดี โดยต่อมาเกิดอาถรรพ์ต่ออธิบดีผู้นั้นถึงแก่กรรมอย่างอนาถใจ และชาวบ้านมักจะเห็นเปรตร้องโหยหวน โดยเรียกว่า เปรตอธิบดี เป็นเรื่องเล่าแก่เด็กในสมัยนั้นว่า บ้านอธิบดีผีดุ[ต้องการอ้างอิง] ในปัจจุบันถ้าเข้าไปในบริเวณหนองกระสือประมาณ 800 เมตร ก็จะพบป้ายวัดเก่า โดยในปัจจุบันหลงเหลือรากฐาน เจดีย์ของวัดเก่าและฐานของบ้านอธิบดีอยู่
ศาสนสถาน > ศาลเจ้าพ่อโกมินทร์ซำเทียนไกล่อ่าวอุดม

ศาลเจ้าพ่อโกมินทร์ซำเทียนไกล่อ่าวอุดม หรือ ศาลเจ้าหน่าจาซาไท้จื้อ สร้างเมื่อราวๆ พ.ศ. 2496 นำโดยนายยู่ชั้น แซ่เซียว ซึ่งมีความสัมพันธ์เป็นหลานของนางจู มงคล และ นายกังวาล อุดมชัยประเสริฐกุล (เหล่าแปะลิ้มจื้อกัง) ซึ่งมีความผูกพันกับหลวงพ่อโอภาสีแห่งอาศรมบางมด โดยแปะกังเป็นลูกบุญธรรมของหลวงพ่อโอภาสี จึงได้เชิญผงธูปจากศาลเจ้าหลวงพ่อโอภาสีซำเทียนไกล่ มายังบ้านอ่าวอุดม (ชาวบ้านเรียกบริเวณนี้ว่าบ้านป่ามะพร้าว) และสร้างศาลเจ้าพ่อโกมินทร์ซำเทียนไกล่อ่าวอุดม โดยวิหารหลังปัจจุบันเป็นหลังที่ 3 สร้างแทนหลังเดิมแล้วเสร็จเมื่อเดือนพฤษภาคม พ.ศ. 2536 ภายในวิหารมีเจ้าพ่อโกมินทร์ (หน่าจาซาไท้จื้อ) เจ้าพ่อโกเมศ (กิมจาตั่วไท้จื้อ) และเจ้าพ่อโกมล (บักจาหยี่ไท้จื้อ) เป็นองค์ประธาน นอกจากนี้ในศาลยังประดิษฐานพระโพธิสัตว์กวนอิม มหาเทพไท้อิกกิวโค่วเทียนจุน พระพุทธไตรรัตนะ (ซำเสี่ยฮุก) และ พ่อปู่ชีวกโกมารภัจจ์
ศาลเจ้าพ่อโกมินทร์ฯ จะมีการจัดงานประจำปี 4 ครั้ง คือ
งานเทศกาลตรุษจีนและไหว้รับเสด็จเทพเจ้าโชคลาภ (ไฉ่ซิ้งเอี๊ยะ) ในยามแรกของวันที่ 1 เดือน 1 ตามปฏิทินทางจันทรคติจีน หรือคืนวันไหว้สิ้นปีจีน
งานฉลองวันเทวประสูติเจ้าพ่อโกมินทร์ (หน่าจาซาไท้จื้อ) และพิธีโปรดวิญญาณไร้ญาติ-แจกทานมหากุศล ในวันที่ 7-9 ของเดือน 4 ตามปฏิทินทางจันทรคติจีน หรือในช่วงเดือนพฤษภาคม
งานเทศกาลถือศีลกินเจ ซึ่งทางศาลเจ้าจะมีการเปิดโรงทานอาหารเจ ให้สาธุชนได้เข้ามารับประทานอาหารเจ และมีพิธีสวดมนต์เดินธูป ตลอดช่วงเทศกาลกินเจ 10 วัน 10 คืน
งานประเพณีไหว้ขอบคุณเทพเจ้าประจำปี (เซี่ยซิ้ง) และพืธีรำลึกวันเทวประสูติมหาเทพไท้อิกกิวโค่วเทียนจุน (ไท้อิกจิงยิ้ง) ในวันที่ 11 เดือน 11 ตามปฏิทินทางจันทรคติจีน หรือในช่วงเดือนธันวาคมของทุกปี
ศาสนสถาน > ศาลเจ้าแม่เซียะบ้อเนี้ยเนี้ยอ่าวอุดม

ศาลเจ้าแม่เซียะบ้อเนี้ยเนี้ยอ่าวอุดม สร้างเมื่อ พ.ศ. 2504 บนที่ดินของนางจู มงคล มารดาคุณประพิศ ซึ่งคืนหนึ่งคุณประพิศเจ้าของตลาดศรีอ่าวอุดม ได้นิมิตเห็นเทพหญิงน่าเกรงขาม บอกว่าเป็น องค์เซี๊ยะบ้อเนี้ย ท่านได้มีเทวบัญชาให้คุณประพิศไปอัญเชิญผงธูป และสร้างศาลเจ้าขึ้น เช้าวันต่อมาคุณประพิศได้ไปปัวะปวย (เสี่ยงทาย) ดูผลปรากฏว่าเป็นจริง เมื่อสร้างศาลเจ้าสำเร็จคุณพยนต์สามีคุณประพิศได้ไปเชิญผงธูปเทพเจ้าปุงเถ่ากง จากศาลเจ้าพ่อเขาใหญ่เกาะสีชัง และผงธูปเทพเจ้ากวนอู จากศาลกวนอูไร่ไหหลำ ศาลเจ้าเดิมสร้างด้วยไม้ชั้นเดียว ต่อมาได้สร้างเป็นศาลก่ออิฐถือปูนสองชั้น เมื่อปี พ.ศ. 2539 และมีงานประจำปีฉลองวันเทวประสูติเจ้าแม่เซียะบ้อเนี้ยเนี้ย ในวันที่ 27 เดือน 11 จีน ช่วงปลายเดือนธันวาคมถึงต้นเดือนมกราคม
สถานศึกษา > มหาวิทยาลัยเกษตรศาสตร์ วิทยาเขตศรีราชา

มหาวิทยาลัยเกษตรศาสตร์ วิทยาเขตศรีราชา ตั้งอยู่บนที่ดินของบิดานางสมจิตร ทวีผล ซึ่งท่านได้ยกที่ดินจำนวน 400 กว่าไร่ พร้อมสุสาน ตั้งแต่บ้านเขาน้ำซับจรดสี่แยกอ่าวอุดม แก่ทางราชการ เพื่อใช้เป็นสาธารณประโยชน์ ทางราชการจึงได้ตั้งมหาวิทยาลัยเกษตรศาสตร์ขึ้น เพื่อเป็นสถานศึกษาให้แก่บุคคลในพื้นที่และใกล้เคียง ต่อมาเมื่อเป็นมหาวิทยาลัยซึ่งภายในมีสุสานของเจ้าของที่ดิน ทางมหาวิทยาลัยได้ปรึกษากับทางญาติ เชิญศพไปบรรจุที่วัดมโนรม คงไว้แต่เพียงตำนานว่าที่ดินมหาวิทยาลัยนี้เป็นสุสานมาก่อน[ต้องการอ้างอิง]
สถานศึกษา > โรงเรียนวัดใหม่เนินพยอม

โรงเรียนวัดใหม่เนินพยอม ตั้งอยู่ที่หมู่ 1 บ้านอ่าวอุดม บริเวณด้านตะวันตกของวัดใหม่เนินพยอม ก่อตั้งเมื่อ 8 ตุลาคม พ.ศ. 2473 โดยพระอาจารย์ขาบ ธรรมธิโร เจ้าอาวาสในขณะนั้น กับนายอำเภอศรีราชา เปิดสอน อนุบาล-ประถมศึกษา ปัจจุบันมีสิ่งก่อสร้างคือ อาคารเรียนแบบ ป.1ข อาคารเรียน สปช.2/28 บ้านพักครู แบบองค์การฯ ห้องน้ำและ หอพระ แบบมาตรฐาน มีเขตพื้นที่บริการ คือ หมู่ 1 บ้านอ่าวอุดม และ หมู่ 7 ตลาดอ่าวอุดม
องค์กรสาธารณประโยชน์ > มูลนิธิเจ้าพ่อโกมินทร์ซำเทียนไกล่

มูลนิธิเจ้าพ่อโกมินทร์ซำเทียนไกล่ (หน่าจาเสี่ยงตึ๊ง)
แหล่งเรียนรู้ > ห้องสมุดประชาชนอำเภอศรีราชา

ห้องสมุดประชาชนอำเภอศรีราชา ตั้งอยู่ข้างมหาวิทยาลัยเกษตรศาสตร์ วิทยาเขตศรีราชา บนที่ดินผืนเดียวกันกับที่บิดานางสมจิตร ทวีผล ยกให้ทางราชการ เป็นอาคารสองชั้น เปิดให้บริการเป็นห้องสมุดประชาชนเมื่อปี พ.ศ. 2556
สาธารณสุข > โรงพยาบาลแหลมฉบัง (อ่าวอุดม)

โรงพยาบาลแหลมฉบัง (เดิมชื่อ โรงพยาบาลอ่าวอุดม) ก่อตั้งขึ้นเมื่อ ปี พ.ศ. 2531 โดยมีชื่อเดิมว่า สถานีอนามัยบ้านอ่าวอุดม หลังจากนั้นต่อมาจึงได้ถูกยกระดับขึ้นเป็น โรงพยาบาลชุมชน และเป็นโรงพยาบาลอ่าวอุดม จนถึงปัจจุบัน ซึ่งโรงพยาบาลแหลมฉบังเป็นโรงพยาบาลประจำอำเภอของทางอำเภอศรีราชา ภายใต้สังกัดกระทรวงสาธารณสุข  โดยโรงพยาบาลแหลมฉบัง ตั้งอยู่ในเขตเทศบาลนครแหลมฉบัง อำเภอศรีราชา ซึ่งอำเภอศรีราชานั้น เดิมทีเป็นส่วนหนึ่งของอำเภอบางละมุง ตั้งอยู่ชายฝั่งทะเลตะวันออกของอ่าวไทย โดยมีสภาพภูมิอากาศค่อนข้างดีเนื่องจากได้รับอิทธิพลจากลมทะเล
ตลาด > ตลาดสดศรีอ่าวอุดม

ตลาดสดศรีอ่าวอุดม หรือที่เรียกติดปากว่า ตลาดอ่าวอุดม ตั้งอยู่บนที่ดินของ นางจู มงคล (ขาจู แซ่ลิ้ม) โดยท่านได้ซื้อที่ดินบริเวณตลาด และโดยรอบทั้งหมด 32 ไร่ ด้วยเงิน 240 บาท ซึ่งนับว่ามากในสมัยนั้น ต่อมาเมื่อท่านถึงแก่กรรม ที่ดินทั้งหมดตกเป็นกรรมสิทธิ์ของ คุณไซ้ลั้ง มงคล (คุณประพิศ กษีรสกุล) ธิดาคนโต ต่อมาได้ร่วมกับสามีจัดทำเป็นตลาด และคุณประพิศได้จดทะเบียนเป็นตลาดถาวร โดยต่อมาตลาดมีปัญหาหนี้สินกับธนาคารในเวลานั้น คุณสานิต ยมาพัฒน์ สามีของ คุณพวงเพชร มงคล ธิดาคนสุดท้อง ได้มอบเงินจำนวนหนึ่งเพื่อไถ่ที่ดินจากธนาคารสำเร็จ คุณประพิศจึงแบ่งตลาดออกอย่างละครึ่ง เพื่อให้เกิดความยุติธรรม โดยครึ่งแรกฝั่งบ้านคุณประพิศนั้นตกเป็นของคุณประพิศเอง ส่วนอีกครึ่งหนึ่งนั้นมอบให้เป็นกรรมสิทธิ์ของคุณพวงเพชร มงคล โดยตลาดนี้ได้รับรางวัลตลาดสดน่าซื้อระดับ 3 ดาวอีกด้วย
ศาลาประชาคมอ่าวอุดม

ศาลาประชาคมอ่าวอุดม เป็นอาคารตรีมุข ภายในประกอบด้วยห้องจัดเลี้ยงขนาดใหญ่ ห้องน่ำ และห้องแสดงนิทรรศการ และมีลานจอดรถ
อุตสาหกรรม

อุตสาหกรรมสำคัญ คือ อุตสาหกรรมโรงกลั่นน้ำมันไทยออยล์ ซึ่งก่อตั้งเมื่อปี พ.ศ. 2504 และเปิดอย่างเป็นทางการเมื่อ พ.ศ. 2505 อุตสาหกรรมประเภทนี้มีผลกระทบต่อสุขภาพของบุคคลในชุมชน ที่มีปัญหาเรื่องระบบทางเดินหายใจเสียเป็นส่วนใหญ่[ต้องการอ้างอิง] ซึ่งผลกระทบครั้งร้ายแรงที่สุด คือ เหตุการณ์ระเบิดของถังน้ำมัน
ไปรษณีย์อ่าวอุดม

ไปรษณีย์อ่าวอุดม ตั้งอยู่บริเวณหลังวัดมโนรม ตรงข้ามศูนย์ศึกษาวิทยาศาสตร์ดาวเทียม GISTDA ซึ่งเป็นศูนย์ไปรษณีย์ขนาดใหญ่ รับส่งพัสดุทุกชนิดขนาด และให้บริการรับส่งจดหมาย พัสดุ ธนาณัติ เช่นเดียวกับไปรษณีย์ทั่วไป
บรรณานุกรม

http://archive.wunjun.com เก็บถาวร 2014-09-20 ที่ เวย์แบ็กแมชชีน
http://www.ao-udom.go.th เก็บถาวร 2016-05-01 ที่ เวย์แบ็กแมชชีน
หนังสือที่ระลึกฉลองมงคลเจดีย์ วัดสันติคีรีเขต พิมพ์เป็นกุศลฉลองกตัญญุตา
https://data.bopp-obec.info เก็บถาวร 2019-11-25 ที่ เวย์แบ็กแมชชีน
ศาลเจ้าพ่อโกมินทร์ซำเทียนไกล่อ่าวอุดม เก็บถาวร 2020-10-11 ที่ เวย์แบ็กแมชชีน
สโมสรฟุตบอลแมนเชสเตอร์ยูไนเต็ดในฤดูกาล 2023–24

ฤดูกาล 2023–24 เป็นฤดูกาลที่ 137 ในประวัติศาสตร์ของ แมนเชสเตอร์ยูไนเต็ด เป็นฤดูกาลที่ 32 ของพวกเขาในพรีเมียร์ลีก และเป็นฤดูกาลที่ 49 ติดต่อกันในลีกสูงสุดนับตั้งแต่เลื่อนชั้นจากดิวิชั่น 2 ในปี ค.ศ. 1975 สโมสรเข้าร่วมการแข่งขันในพรีเมียร์ลีก เอฟเอคัพ ลีกคัพ และยูฟ่าแชมเปียนส์ลีก
เป็นฤดูกาลแรกนับตั้งแต่ฤดูกาล 2010–11 ที่ไม่มีผู้รักษาประตู ดาบิด เด เฆอา และกองหลัง ฟิล โจนส์ ซึ่งออกจากสโมสรเมื่อสัญญาของพวกเขาหมดลง ด้วยการออกจากสโมสรของเดเคอาและโจนส์ ทำให้ยูไนเต็ดไม่มีผู้เล่นที่คว้าแชมป์พรีเมียร์ลีกในทีมเป็นครั้งแรกนับตั้งแต่ฤดูกาลแรกของการแข่งขันในปี 1992–93 รวมถึงไม่มีผู้เล่นที่เล่นภายใต้เซอร์อเล็กซ์ เฟอร์กูสันเป็นครั้งแรกนับตั้งแต่ปี 1986  อย่างไรก็ตามการเซ็นสัญญาใหม่กับจอนนี เอฟวันส์ ซึ่งคว้าแชมป์พรีเมียร์ลีก 3 สมัยกับสโมสร ระหว่างปี 2006 ถึง 2015
พรีซีซั่นและกระชับมิตร

ยูไนเต็ดประกาศทัวร์สหรัฐอเมริกาในเดือนกรกฎาคม ค.ศ. 2023 โดยมีแมตช์กระชับมิตรกับเรกซัมในซานดิเอโก และโบรุสเซีย ดอร์ทมุนด์ในลาสเวกัส ในวันศุกร์ที่ 12 พฤษภาคม สโมสรได้ประกาศการแข่งขันนัดกระชับมิตรปรีซีซั่นนัดที่ 3 และนัดสุดท้ายในสหรัฐอเมริกา โดยพบกับอาร์เซนอลในนครนิวยอร์ก และพบกับเรอัลมาดริดในฮิวสตัน
| วันที่ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม |
| --- | --- | --- | --- | --- | --- |
| 12 กรกฎาคม ค.ศ. 2023 | ลีดส์ยูไนเต็ด | กลาง | 2–0 | เอเมแรน 67', ฮิวกิลล์ 81' | 21,021 |
| 19 กรกฎาคม ค.ศ. 2023 | ลียง | กลาง | 1–0 | ฟัน เดอ เบก 49' | 48,484 |
| 22 กรกฎาคม ค.ศ. 2023 | อาร์เซนอล | กลาง | 2–0 | ฟือร์นังดึช 30', แซนโช 37' | 82,262 |
| 25 กรกฎาคม ค.ศ. 2023 | เรกซัม | กลาง | 1–3 | ฆูราโด 45+6' | 34,248 |
| 26 กรกฎาคม ค.ศ. 2023 | เรอัลมาดริด | กลาง | 0–2 |  | 67,801 |
| 30 กรกฎาคม ค.ศ. 2023 | โบรุสซีอาดอร์ทมุนท์ | กลาง | 2–3 | ดาโล 24', อังโตนี 52' | 50,857 |
| 5 สิงหาคม ค.ศ. 2023 | ล็องส์ | เหย้า | 3–1 | แรชฟอร์ด 49', อังโตนี 53', กาเซมีรู 59' | 70,000 |
| 6 สิงหาคม ค.ศ. 2023 | อัตเลติกบิลบาโอ | กลาง | 1–1 | เปลิสตริ 90+3' | 50,238 |
สรุปฤดูกาล

ก่อนเริ่มฤดูกาลพวกเขาปล่อยดาบิด เด เฆอา ผู้รักษาประตูมือหนึ่งหลังจากหมดสัญญาเนื่องจากไม่ได้อยู่ในแผนของเอริก เติน ฮัค รวมถึงขายและปล่อยผู้เล่นส่วนใหญ่ออกจากทีม ขณะที่พวกเขาซื้อเมสัน เมาต์ กองกลางทีมชาติอังกฤษจากเชลซี, จอนนี เอฟวันส์ อดีตเซ็นเตอร์แบ็กของทีมที่เซ็นฟรีจากเลสเตอร์ซิตี, อ็องเดร ออนานา จากอินเตอร์มิลาน เข้ามาแทนที่เด เฆอา เป็นผู้รักษาประตูมือหนึ่ง, รัสมุส ฮอยลุนด์ กองหน้าทีมชาติเดนมาร์กจากอตาลันตา และ อัลไต บายินดีร์ จากเฟเนบาห์เช่ เป็นผู้รักษาประตูมือสอง
พวกเขาเริ่มต้นฤดูกาลด้วยการชนะ 2 แพ้ 1 ทำให้พวกเขาอยู่อันดับที่ 8 ก่อนที่จะพ่ายแพ้ 2 นัดติดต่อกันให้กับอาร์เซนอล และไบรตันแอนด์โฮฟอัลเบียน ในเดือนกันยายน ทำให้พวกเขาหล่นไปอยู่อันดับที่ 13 หลังจากนั้นพวกเขาชนะ 6 จาก 8 นัดระหว่างเดือนกันยายนถึงพฤศจิกายน ส่งผลให้ไต่ขึ้นมาอยู่อันดับ 6 ของตาราง แต่หลังจากนั้นฟอร์มของพวกเขาก็ย่ำแย่ โดยชนะเพียง 2 แพ้ 4 เสมอ 1 โดยเสมอกับลิเวอร์พูลในศึกแดงเดือดเมื่อวันที่ 17 ธันวาคม ทำให้พวกเขาหล่นไปอยู่อันดับ 7 ของตาราง
ในวันที่ 24 ธันวาคม 2023 ซึ่งเป็นคืนคริสต์มาสอีฟหลังจากแพ้เวสต์แฮมยูไนเต็ด 0–2 เมื่อวันที่ 23 ธันวาคม สโมสรประกาศว่าเซอร์จิม แรตคลิฟฟ์ เจ้าของทีมนีซในลีกเอิงได้ซื้อหุ้น 25% ของสโมสรจากเดอะเกลเซอร์สและ INEOS Sport ของเขาจะเป็นผู้ควบคุมการดำเนินงานฟุตบอลของสโมสร
ขณะที่คาราบาวคัพพวกเขาตกรอบที่ 4 หลังจากพ่ายให้กับนิวคาสเซิลยูไนเต็ด รองแชมป์เก่า 0–3 เมื่อวันที่ 1 พฤศจิกายน ในศึกยูฟ่าแชมเปียนส์ลีก พวกเขาตกรอบแรกโดยจบอันดับสุดท้าย (ชนะ 1 เสมอ 1 และแพ้ 4) มี 4 แต้ม
รัสมุส ฮอยลุนด์ ยิงประตูแรกของตัวเองให้กับยูไนเต็ดในนัดที่เปิดบ้านเอาชนะ สิงห์ผงาด แอสตันวิลลา 3–2 ในช่วงวันแกะกล่องของขวัญ หลังจากนั้นพวกเขาเก็บชัยชนะได้ 4 นัดติดต่อกันในช่วงวันที่ 1–18 กุมภาพันธ์
ทีม > ผู้รักษาประตู

| หมายเลขเสื้อ | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 22 | ทอม ฮีตัน |  อังกฤษ | แอสตันวิลลา | 2 กรกฎาคม ค.ศ. 2021 |  | ค.ศ. 2024 |  |
| 24 | อ็องเดร ออนานา |  แคเมอรูน | อินเตอร์ มิลาน | 20 กรกฎาคม ค.ศ. 2023 | 43.8 ล้านปอนด์ |  |  |
| 26 | ดีน เฮนเดอร์สัน |  อังกฤษ | เชฟฟีลด์ยูไนเต็ด | 14 สิงหาคม ค.ศ. 2020 |  | ค.ศ.2023 |  |
ทีม > กองหลัง

| หมายเลขเสื้อ | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 2 | วิกตอร์ ลินเดอเลิฟ |  สวีเดน | ไบฟีกา | 1 กรกฎาคม ค.ศ. 2017 | 35 ล้านปอนด์ | 30 มิถุนายน ค.ศ. 2024 |  |
| 5 | แฮร์รี แมไกวร์ |  อังกฤษ | เลสเตอร์ซิตี | 5 สิงหาคม ค.ศ. 2019 | 87 ล้านปอนด์ | 30 มิถุนายน ค.ศ. 2025 |  |
| 6 | ลิซันโดร มาร์ติเนซ |  อาร์เจนตินา | อาเอฟเซ อายักซ์ | 27 กรกฎาคม ค.ศ. 2022 | 57.35 ล้านปอนด์ | 30 มิถุนายน ค.ศ. 2027 |  |
| 12 | ตีเรลล์ มาลาเซีย |  เนเธอร์แลนด์ | ไฟเยอโนร์ด | 5 กรกฎาคม ค.ศ. 2022 | 12 ล้านปอนด์ | 30 มิถุนายน ค.ศ. 2026 |  |
| 15 | เซร์ฆิโอ เรกิลอน |  สเปน | ทอตนัมฮอตสเปอร์ | 1 กันยายน ค.ศ. 2023 | ยืมตัว | 30 มิถุนายน ค.ศ. 2024 |  |
| 19 | ราฟาแอล วาราน |  ฝรั่งเศส | เรอัลมาดริด | 14 สิงหาคม ค.ศ. 2021 | 34 ล้านปอนด์ | 30 มิถุนายน ค.ศ. 2025 |  |
| 20 | ดีโยกู ดาโล |  โปรตุเกส | โปร์ตู | 6 มิถุนายน ค.ศ. 2018 | 19 ล้านปอนด์ | 30 มิถุนายน ค.ศ. 2028 |  |
| 23 | ลู้ก ชอว์ |  อังกฤษ | เซาแทมป์ตัน | 27 มิถุนายน ค.ศ. 2014 | 30 ล้านปอนด์ | 30 มิถุนายน ค.ศ. 2027 |  |
| 29 | แอรอน แวน-บิสซากา |  อังกฤษ | คริสตัลพาเลซ | 29 มิถุนายน ค.ศ. 2019 | 45 ล้านปอนด์ | 30 มิถุนายน ค.ศ. 2024 |  |
| 30 | แบรนดอน วิลเลียมส์ |  อังกฤษ | แมนเชสเตอร์ยูไนเต็ด | 17 ตุลาคม ค.ศ. 2019 |  | 30 มิถุนายน ค.ศ. 2024 |  |
| 35 | จอนนี เอฟวันส์ |  ไอร์แลนด์เหนือ | แมนเชสเตอร์ยูไนเต็ด | 18 กรกฎาคม ค.ศ. 2023 |  | 31 กรกฎาคม ค.ศ. 2024 |  |
ทีม > กองกลาง

| หมายเลขเสื้อ | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 4 | ซุฟยาน อัมรอบัฏ |  โมร็อกโก | ฟีออเรนตีนา | 1 กันยายน ค.ศ. 2023 | 21.4 ล้านปอนด์ |  |  |
| 7 | เมสัน เมานต์ |  อังกฤษ | เชลซี | 1 กันยายน ค.ศ. 2023 | 55 ล้านปอนด์ | 31 กรกฎาคม ค.ศ. 2024 |  |
| 8 | บรูนู ฟือร์นังดึช |  โปรตุเกส | สปอร์ติงลิสบอน | 29 มกราคม ค.ศ. 2020 | 67.6 ล้านปอนด์ | 31 มกราคม ค.ศ. 2025 |  |
| 14 | เครสแจน อีเรกเซิน |  เดนมาร์ก | เบรนต์ฟอร์ด | 15 กรกฎาคม ค.ศ. 2022 |  | 31 กรกฎาคม ค.ศ. 2025 |  |
| 18 | กาเซมีรู |  บราซิล | เรอัลมาดริด | 19 สิงหาคม ค.ศ. 2022 | 60 ล้านปอนด์ | 31 กรกฎาคม ค.ศ. 2026 |  |
| 21 | อังโตนี |  บราซิล | อายักซ์ | 1 กันยายน ค.ศ. 2022 | 82 ล้านปอนด์ | 31 กรกฎาคม ค.ศ. 2027 |  |
| 37 | ค็อบบี ไมนู |  อังกฤษ | แมนเชสเตอร์ยูไนเต็ด | พฤษภาคม ค.ศ. 2022 |  |  |  |
| 39 | สกอตต์ แม็กโทมิเนย์ |  สกอตแลนด์ | แมนเชสเตอร์ยูไนเต็ด | กรกฎาคม ค.ศ. 2013 |  |  |  |
ทีม > กองหน้า

| หมายเลขเสื้อ | ชื่อ | สัญชาติ | เซ็นจาก | วันที่เซ็น | ค่าตัว | หมดสัญญา | หมายเหตุ/อ้างอิง |
| --- | --- | --- | --- | --- | --- | --- | --- |
| 9 | อ็องตอนี มาร์ซียาล |  ฝรั่งเศส | มอนาโก | 1 กันยายน ค.ศ. 2015 | 44.7 ล้านปอนด์ |  |  |
| 10 | มาร์คัส แรชฟอร์ด |  อังกฤษ | แมนเชสเตอร์ยูไนเต็ด | 25 กุมภาพันธ์ ค.ศ. 2016 |  |  |  |
| 11 | รัสมุส ฮอยลุนด์ |  เดนมาร์ก | อาตาลันตา | 29 กรกฎาคม ค.ศ. 2023 | 72 ล้านปอนด์ | 31 กรกฎาคม ค.ศ. 2028 |  |
| 16 | อามาด ดียาโล |  โกตดิวัวร์ | อาตาลันตา | 5 ตุลาคม ค.ศ. 2020 | 25 ล้านปอนด์ | 31 กรกฎาคม ค.ศ. 2026 |  |
| 17 | อาเลฆันโดร การ์นาโช |  อาร์เจนตินา | อัตเลติโกเดมาดริด | ตุลาคม ค.ศ. 2020 | 420,000 ยูโร |  |  |
พรีเมียร์ลีก

โปรแกรมการแข่งขันพรีเมียร์ลีก ฤดูกาล 2023–24 จะถูกปล่อยออกมาในวันพฤหัสบดีที่ 15 มิถุนายน ค.ศ. 2023
พรีเมียร์ลีก > ตารางคะแนนลีก

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 6 | เชลซี | 38 | 18 | 9 | 11 | 77 | 63 | +14 | 63 | ผ่านเข้าสู่ คอนเฟอเรนซ์ลีก รอบเพลย์-ออฟ |
| 7 | นิวคาสเซิลยูไนเต็ด | 38 | 18 | 6 | 14 | 85 | 62 | +23 | 60 |  |
| 8 | แมนเชสเตอร์ยูไนเต็ด | 38 | 18 | 6 | 14 | 57 | 58 | −1 | 60 | ผ่านเข้าสู่ ยูโรปาลีก รอบลีก |
| 9 | เวสต์แฮมยูไนเต็ด | 38 | 14 | 10 | 14 | 60 | 74 | −14 | 52 |  |
| 10 | คริสตัลพาเลซ | 38 | 13 | 10 | 15 | 57 | 58 | −1 | 49 |  |
แหล่งที่มา: Premier League
กฎการจัดอันดับ: 1) คะแนน; 2) ผลต่างประตู; 3) ประตูรวม; 4) หากทีมที่ชนะเลิศ, ทีมที่ตกชั้นหรือทีมที่ผ่านเข้าสู่การแข่งขันของยูฟ่า ไม่สามารถตัดสินได้ตามกฎ 1 ถึง 3, จะมีการบังคับใช้กฎ 4.1 ถึง 4.3 – 4.1) คะแนนที่ได้จากเฮด-ทู-เฮดระหว่างทีมดังกล่าว; 4.2) ประตูทีมเยือนจากเฮด-ทู-เฮดระหว่างทีมดังกล่าว; 4.3) เพลย์ออฟ
หมายเหตุ:
↑  แมตช์นี้, ตามกำหนดการแข่งขันเดิมจะเป็นวันที่ 16 มีนาคม ค.ศ. 2024, ได้ถูกกำหนดโปรแกรมการแข่งขันขึ้นมาใหม่เนื่องจากการมีส่วนร่วมของยูไนเต็ดใน เอฟเอคัพ รอบก่อนรองชนะเลิศ.
↑  แมตช์นี้, ตามกำหนดการแข่งขันเดิมจะเป็นวันที่ 20 เมษายน ค.ศ. 2024, ได้ถูกกำหนดโปรแกรมการแข่งขันขึ้นมาใหม่เนื่องจากการมีส่วนร่วมของยูไนเต็ดใน เอฟเอคัพ รอบรองชนะเลิศ.
↑  ตั้งแต่ผู้ชนะเลิศ อีเอฟแอลคัพ ฤดูกาล 2023–24 คือลิเวอร์พูลมีสิทธิ์แข่งขันในรายการแชมเปียนส์ลีกจากอันดับในลีก ทำให้สิทธิ์ของผู้ชนะเลิศลีกคัพ (คอนเฟอเรนซ์ลีก รอบเพลย์-ออฟ) จะถูกส่งต่อไปยังทีมอันดับที่หก
↑  แมนเชสเตอร์ยูไนเต็ด ได้สิทธิ์เข้าร่วมสำหรับยูโรปาลีก รอบลีก ในฐานะทีมชนะเลิศ เอฟเอคัพ ฤดูกาล 2023–24
เอฟเอคัพ

ในฐานะทีมจากพรีเมียร์ลีก ยูไนเต็ดจะเข้าสู่ เอฟเอคัพ ฤดูกาล 2023–24 ในรอบที่สามในเดือนมกราคม ค.ศ. 2024
| วันที่ | รอบ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม |
| --- | --- | --- | --- | --- | --- | --- |
| 8 มกราคม ค.ศ. 2024 | รอบสาม | วีแกนแอทเลติก | เยือน | 2–0 | ดาโล 22', ฟือร์นังดึช 74' (ลูกโทษ) | 22,870 |
| 28 มกราคม ค.ศ. 2024 | รอบสี่ | นิวพอร์ตเคาน์ตี | เยือน | 4–2 | ฟือร์นังดึช 7', ไมนู 13', อังโตนี 68', ฮอยลุนด์ 90+4' | 9,086 |
| 28 กุมภาพันธ์ ค.ศ. 2024 | รอบห้า | นอตทิงแฮมฟอเรสต์ | เยือน | 1–0 | กาเซมีรู 89' | 28,665 |
| 17 มีนาคม ค.ศ. 2024 | รอบก่อนรองชนะเลิศ | ลิเวอร์พูล | เหย้า | 4–3  (ต่อเวลา) | แม็กโทมิเนย์ 10', อังโตนี 87', แรชฟอร์ด 112', ดียาโล 120+1' | 72,291 |
| 21 เมษายน ค.ศ. 2024 | รอบรองชนะเลิศ | คอเวนทรีซิตี | กลาง | 3–3  (ต่อเวลา) (4–2 ล) | แม็กโทมิเนย์ 23', แมไกวร์ 45+1', ฟือร์นังดึช 58' | 83,672 |
| 25 พฤษภาคม ค.ศ. 2024 | รอบชิงชนะเลิศ | แมนเชสเตอร์ซิตี | กลาง | 2–1 | การ์นาโช 30', ไมนู 39' | 84,814 |
อีเอฟแอลคัพ

ในฐานะที่ยูไนเต็ดเข้าร่วมในการแข่งขันยูฟ่า ในฤดูกาล 2023–24 ในฐานะแชมป์เก่าของการแข่งขัน พวกเขาเข้าสู่ อีเอฟแอลคัพ ฤดูกาล 2023–24 ในรอบที่สามในเดือนกันยายน พวกเขาถูกจับสลากเล่นในบ้านพบกับ คริสตัลพาเลซ จากนั้นในรอบที่สี่พบกับ นิวคาสเซิลยูไนเต็ด เป็นการซ้ำรอยของ อีเอฟแอลคัพ 2023 นัดชิงชนะเลิศ
| วันที่ | รอบ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม |
| --- | --- | --- | --- | --- | --- | --- |
| 26 กันยายน ค.ศ. 2023 | รอบสาม | คริสตัลพาเลซ | เหย้า | 3–0 | การ์นาโช 21', กาเซมีรู 27', มาร์ซียาล 55' | 72,842 |
| 1 พฤศจิกายน ค.ศ. 2023 | รอบสี่ | นิวคาสเซิลยูไนเต็ด | เหย้า | 0–3 |  | 72,484 |